Št. zadeve: 354-0005/2023

Datum: 18.01.2023

**OBČINSKI SVET**

**OBČINE PREVALJE**

**ZADEVA:** Predlog cen oskrbe s pitno vodo, odvajanja komunalne in padavinske odpadne vode, čiščenja komunalne in padavinske odpadne vode ter storitve povezane z greznicami za leto 2023

**NAMEN IN CILJ:** Sprejem sklepa na Občinskem svetu

**PREDLAGATELJ:** Župan dr. Matija Tasič

**Obrazložitev:**

V skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2) je upravljavec pripravil nov predlog cen komunalnih storitev in Elaborat o oblikovanju cen.

Cene čiščenja se zaradi prevzemanja čistilne naprave Prevalje v upravljanje JKP LOG spreminjajo, uvajajo pa se nove cene in sicer storitve greznic.

Skladno z Uredbo se cene oblikujejo za naslednje obdobje na podlagi realiziranih stroškov in količin. Zaradi izgradnje čistilne naprave Prevalje se uvaja storitev za vse tiste odjemalce, ki so preko javnega kanalizacijskega omrežja že priključeni nanjo. Tem odjemalcem se zniža okoljska dajatev.

Za tiste, ki niso priključeni na čistilno napravo in nimajo svoje male čistilne naprave ter niso kmetje, in tako niso podpisali izjave, da imajo neprepustno greznico in greznične gošče hranijo v gnojni jami 6 mesecev, kjer se predelajo, uvajamo novo storitev za greznice. Le ta predvideva enkrat v treh letih odvoz grezničnih gošč in njihovo predelavo na čistilni napravi.

Predračunske cene, ki so ločene na omrežnino in ceno izvajanja storitve so pripravljene za naslednje storitve:

- Oskrba s pitno vodo,

- Odvajanje komunalne in padavinske vode,

- Čiščenje komunalne in padavinske odpadne vode,

- Storitve povezane z greznicami.

Največji vpliv na višino novih cen so imeli stroški dela, energije ter storitev. Osnovna plača se je v preteklih dveh letih dvignila za cca 20%, cena plina v zadnjem letu za skoraj cca 100%, cena električne energije za cca 400%. Posledično so se dvignili praktično vsi stroški storitev ter drugega materiala.

Predlagane predračunske cene storitev obveznih občinskih GJS varstva okolja za leto 2023 oz od 1.2.2023 dalje so sledeče:

***Predlog sklepa:***

*Občinski svet občine Prevalje potrjuje Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2023 - ter cene oskrbe s pitno vodo, odvajanja komunalne in padavinske odpadne vode, čiščenja komunalne in padavinske odpadne vode ter storitve povezane z greznicami za leto 2023, kakor izhaja iz tabele v prilogi. Cene se uporabljajo od 1.2.2023 dalje.*

|  |  |  |  |  |
| --- | --- | --- | --- | --- |
| **Storitev** | **Občina** | **Vrsta cene** | **EM** | **PREDRAČUNSKA CENA ZA LETO 2023 v €** |
| Oskrba s pitno vodo | Prevalje | Omrežnina (DN20) | €/priklj. | 2,5019 |
| Vodarina (vklj.vodna povr.) | €/m3 | 0,5379 |
| Odvajanje odp.vode | Prevalje | Omrežnina (DN20) | €/priklj. | 6,0793 |
| Subvencija fiksnega dela cene | €/m3 | 3,0396 |
|  |  | Cena storitve | €/m3 | 0,3745 |
| Čiščenje odp.vode | Prevalje | Omrežnina (DN20) | €/priklj. | 6,5615 |
| Subvencija fiksnega dela cene | €/priklj. | 3,2807 |
| Cena storitve | €/m3 | 1,5211 |
| Čiščenje greznic | Prevalje | Omrežnina (DN20) | €/priklj. | 1,8110 |
| Cena storitve | €/m3 | 0,3970 |

Priloga: Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2023

Župan Občine Prevalje

 **dr. Matija Tasič**